જુના વડોદરા રાજયમાં સને.1909 ની સાલમાં આ બેંક ધી અમરેલી ખેતીવાડી પેઢી લી.ના નામથી રચાઇ હતી. સને.1950 માં મુંબઇ રાજયના સહકારી કાયદા અન્‍વયે બેંક તરીકેનું રજીસ્‍ટ્રેશન તા.23/8/1950 ના રોજ થયેલ હતું અને ત્‍યારબાદ સને.1960 ના વર્ષમાં ગુજરાત રાજયની અલગ સ્‍થાપના થતા સને.1961 ના સહકારી કાયદા અન્‍વયે આ બેંક જિલ્લા બેંક તરીકેની કામગીરી શરૂ કરેલ હતી. સને.1950 થી બેંક તરીકેની કામગીરી શરૂ કર્યા બાદ છેલ્‍લા 59 વર્ષથી આ બેંકનો ઓડીટ વર્ગ સતત અ જ રહેલ છે. જે આ બેંકની એક સુવર્ણ અંકીત સિઘ્‍ધી છે. આ બેંકે લાંબી મંઝીલ કાપી સહકારી પ્રવૃતિમાં આમુલ પરિવર્તન લાવી બેંકના માજી પ્રમુખ માન.સ્‍વ.શ્રી દ્વારકાદાસભાઇ પટેલ દ્વારા બેંકનું એક વૃક્ષના રૂપમાં જતન કરેલ તેને માન.પ્રમુખ શ્રી દિલીપભાઇ સંઘામીએ એક વટવૃક્ષની જેમ વિકસાવી પ્રગતિના પંથે લઇ ગયેલ છે. આ બેંકનો મુખ્‍ય ગોલ અમરેલી જિલ્લાનાં ખેડૂતોને સસ્‍તા દરે ધિરાણ પુરૂ પાડી જિલ્લાનાં ખેડૂતોનો સામાજીક તથા આર્થિક વિકાસ થાય તેવો છે. બેંકની કુલ 71 શાખાઓ મારફત ધિરાણ તેમજ બેંકીગ કામગીરી આવે છે. બેંક સાથે 335 પ્રાથમિક ખેતીવિષયક મંડળીઓ અને 232 અન્‍યમંડળીઓ મળી કુલ 567 મંડળીઓ જોડાયેલ છે. આમ આ બેંકે જિલ્લામાં વિશાળ નેટવર્ક ધરાવે છે.